Doložka zlučiteľnosti
k návrhu zákona
 s právom Európskych spoločenstiev a s právom Európskej únie

1.	Navrhovateľ zákona: vláda Slovenskej republiky
2.	Názov návrhu zákona: návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z.
3.	Záväzky Slovenskej republiky vo vzťahu k Európskym spoločenstvám a Európskej únii:
a)	identifikácia predmetu návrhu právneho predpisu z pohľadu Zmluvy o pristúpení Slovenskej republiky k Európskej únii, najmä z Aktu o podmienkach pristúpenia a jeho príloh a plánu legislatívnych úloh vlády Slovenskej republiky: návrh právneho predpisu je uvedený v Pláne hlavných úloh Ministerstva zdravotníctva Slovenskej republiky na rok 2005,
b)	identifikácia záväzkov vyplývajúcich z návrhu gestorstva smerníc: Záväzky z gestorstva smerníc nemajú vzťah k návrhu nariadenia.
4.	Problematika návrhu zákona je upravená 
a) 	v primárnom práve 
v Zmluve a založení Európskeho spoločenstva, podľa ktorej činnosť Spoločenstva v oblasti zdravotníctva plne rešpektuje zodpovednosť členských štátov za organizáciu zdravotníctva a poskytovanie zdravotníckych služieb a zdravotnej starostlivosti,
b) 	v sekundárnom práve 
1. 	v nariadením (ES) č. 883/2004 Európskeho parlamentu a Rady z 29. apríla 2004 o koordinácii systémov sociálneho zabezpečenia (Regulation (EC) No 883/2004 of the European Parliament and of the Council 29 April 2004 on the coordination of social security systems, Ú. v. EÚ, L 166 , 30. 4. 2004) (ďalej len „nové nariadenie“),
- v nariadení rady č. 1408/71/EHS o uplatňovaní systémov sociálneho zabezpečenia na zamestnané osoby, samostatne zárobkovo činné osoby a členov ich rodín pohybujúcich sa v rámci spoločenstva v znení neskorších predpisov,
2. 	v nariadení rady č. 574/1972/EHS, ktorým sa ustanovuje postup na vykonávanie nariadenia rady č. 1408/71/EHS o uplatňovaní systémov sociálneho zabezpečenia na zamestnané osoby, samostatne zárobkovo činné osoby a členov ich rodín pohybujúcich sa v rámci spoločenstva v znení neskorších predpisov.

Nové nariadenie nadobudlo účinnosť dvadsiatym dňom odo dňa jeho vyhlásenia v Úradnom vestníku EÚ. Nové nariadenie predpokladá prijatie implementačného nariadenia a bude sa uplatňovať až odo dňa vstupu do účinnosti tohto implementačného nariadenia. Do tohto času zostáva v účinnosti pôvodné nariadenie.
5.	Stupeň zlučiteľnosti návrhu zákona s právom Európskych spoločenstiev: bezpredmetné 
6.	Gestor: bezpredmetné 
7.	Návrh právneho predpisu sa pripravil bez spolupráce s expertmi Európskej únie vzhľadom na dobrovoľnú aproximáciu: Projekt PHARE – Consensus „Príprava na zapojenie Slovenskej republiky do medzinárodnej koordinácie systémov sociálneho zabezpečenia.“